# אקוריירי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אקוריירי

מדינה | איסלנד
מחוז | {{{מחוז}}}
שטח | 125 קמ"ר
אוכלוסייה - עירונית - צפיפות | 17,000 128.7 נפש/ק"מ²
קו רוחב קו אורך | 010°56' W 66°08' N
אתר אינטרנט רשמי | http://www.akureyri.is/
מיקום אקוריירי באיסלנד

אקוריירי (באיסלנדית: Akureyri) היא המרכז העירוני השני בגודלו באיסלנד. היא ממוקמת בצפון המדינה. לפי מפקד ב-2004, גרים בעיר 16,475 נפש [1].

## [עריכה] היסטוריה

הויקינגים התיישבו במקום כבר במאה התשיעית. האזכור הראשון של העיר התרחש ב-1562, בתעודה המדברת על משפט נאוף של אישה ובמאה ה-17 סוחרים דנים ביססו את מחנותיהם במקום. הסיבה לבחירה הייתה הנמל הטבעי והסיבה שאקוריירי ממוקמת באזור פורה ביותר מבחינה חקלאית. הסוחרים הדנים לא גרו במקום במשך כל השנה, בחורף בתיהם ננעלו והם חזרו לדנמרק. התיישבות קבע התחילה רק בשנת 1778 והמקום קיבל מעמד של עיר על ידי מלך דנמרק (שהיה אז גם מלך איסלנד) ב-1786 יחד עם עוד חמש ערים באיסלנד. המלך קיווה בצעד זה לשפר את תנאי החיים של האיסלנדים כיוון שעד אז לא היו קיימים מרכזים עירוניים באי. בכל מה שנוגע לאקוריירי, ההכרזה לא הייתה מוצלחת, ואוכלוסיית ה"עיר" עמדה על 12 תושבים. ב-1836 איבדה אקוריירי את מעמד העיר שלה וקיבלה אותו מחדש ב-1862. מנקודה זו התחילה לגדול בזכות הנמל הטבעי שלה ואולי גם בגלל איכות האדמה החקלאית. תעשית עיבוד תוצר חקלאי הפך להיות העורק של העיר וקידם את המשך הגדילה של העיר. במאה ה-20 גדלה העיר עוד בעקבות נדידת אוכלוסייה מכפרים אל תוך ערים. מסחר ושירותים הפכו להיות הסקטורים העיקריים בגלל ירידת העיסוק בייצור וחקלאות בשנות ה-90.

בעשר השנים האחרונות, דייג הפך להיות ענף חשוב באקוריירי. אוניברסיטת אקוריירי פתחה שעריה ב-1987.

ראש העיר הנוכחי הוא קריסטאן תור יוליוסון (Kristján Þór Júlíusson Party).

## [עריכה] גאוגרפיה

העיר ממוקמת בצד המערבי של הפיורד אייפיורדור (Eyjafjörður) ומוקפת בהרים. הגבוהים בהם הוא ההר סולור (Súlur) המגיע לגובה של 1213 מטר וחלידרפייטל (Hlíðarfjall) המתנשא לגובה 1116 מטר. החוף הוא רצועה צרה המגודרת בגבעות תלולות. בתקופות קדומות היו לשונות אדמה הנכנסות לים אך רובן נשטפו אל תוך הים. תחתית הפיורד נקראת פוטלורין (Pollurinn) והיא משמשת כנמל טבעי ויש בה רוחות שקטות. מרכז אקוריירי נמצא קרוב לנמל.

בגלל שהעיר נמצאת בתחתית פיורד ארוך, האקלים מזכיר יותר את האקלים בפנים איסלנד, שמשמעו טמפרטורות קיצוניות יותר, קייצים חמים יותר וחורפים קרים יותר, מאשר ברוב ערי איסלנד. ההרים מגינים על העיר מפני רוחות עזות.

העיר מצויידת בנמל תעופה המשמש לטיסות פנים בדרך כלל, אך ישנן טיסות מהעיר גם לקופנהגן.

## [עריכה] קישורים חיצוניים

- אתר העיר אקוריירי (באיסלנדית ואנגלית)
- אתר נמל אקוריירי
- אוניברסיטת אקוריירי

מבט על העיר אקוריירי

ערים באיסלנד |
--- | ---
רייקיאוויק | קופווגור | הפנרפיירדור | אקוריירי | רייקינסבייר | מוספלסבייר | אאורבורג | אקרנס | סלטיירנס | ווסטמנאייר | סקאגפיירדור | איספיירדור | פיירדביגד | בורגביגד | הוסוויק | גרינדויק | הורנפיורדור | פליוטסדאלסהראד | דאלויקוביגד

מקור: http://he.wikipedia.org../../../%D7%90/%D7%A7/%D7%95/%D7%90%D7%A7%D7%95%D7%A8%D7%99%D7%99%D7%A8%D7%99.html

קטגוריה: איסלנד: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Ελληνικά
- Esperanto
- Español
- Eesti
- Suomi
- Français
- Galego
- Bahasa Indonesia
- Ido
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Русский
- Sicilianu
- Svenska